text: Nú stundar aftur til løgtingsval. Vit hava møguleika at velja eitt nýtt løgting, sum raðfestur veðurlagsátøk og náttúruvernd.
text: #000002
text: Heimsstøðan er álvarsom við kríggi, hækkandi prísum og veðurlagskreppu. Vit hoyrdu føroyska myndamannin Jan Arnskov, sum hevur verið í Pakistan fyri Danmarks Radio, greiða frá í Góðan morgun Føroyar um ræðuleikarnar, sum hann hevur sæð í Pakistan, har veðurlagsbroytingar hava við sær, at regntíðin er óvanliga vát. Monsunurin hevur elvt til stóra vatnflóð í pørtum av landinum og fólk flýggja frá húsi og heimi og stór landbúnaðarøki verða løgd í oyði.
text: #000003
text: FNU og Veðurlagslóg NÚ! ynskja at gera valið til eitt grønt val, har vit føroyingar eisini taka ábyrgd og gera munagóð átøk fyri at minka um útlátið og samstundis verja og bøta føroysku náttúruna.
text: #000005
text: Vit heita á politisku flokkarnar, valevnir og miðlarnar um at taka veðurlagskreppuna og náttúruvernd í størsta álvara.
text: #000006
text: Vit fara í valstríðnum at gera okkara til, at hetta verður eitt veðurlagsval og vit vóna, at Føroya fólk vil vera við og seta hesi umráðandi mál á breddan nú valstríðið fer í gongd.
text: #000007